Document ID: 31997R1466

Reference:
EUR-Lex - 31997R1466 - LV
Svarīgs juridisks paziņojums
|
31997R1466
Oficiālais Vēstnesis L 209 , 02/08/1997 Lpp. 0001 - 0005
Padomes Regula (EK) Nr. 1466/97(1997. gada 7. jūlijs)par budžeta stāvokļa uzraudzības un ekonomikas politikas uzraudzības un koordinācijas stiprināšanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 103. panta 5. punktu,ņemot vērā Komisijas priekšlikumu [1],saskaņā ar Līguma 189.c pantā minēto procedūru [2],(1) tā kā Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un stiprai, stabilai izaugsmei, kas veicina nodarbinātības kāpumu;(2) tā kā Stabilitātes un izaugsmes paktā ietilpst šī regula, kuras mērķis ir stiprināt budžeta stāvokļa un ekonomikas politikas uzraudzību un koordināciju, Padomes Regula (EK) Nr. 1467/97 [3], kuras mērķis ir paātrināt un padarīt skaidrāku pārmērīga budžeta deficīta novēršanas procedūras ieviešanu, kā arī Eiropadomes 1997. gada 17. jūnija Rezolūcija par Stabilitātes un izaugsmes paktu [4], kurā, saskaņā ar D pantu Līgumā par Eiropas Savienību, ir noteiktas stingras politiskās pamatnostādnes, lai stingri un laicīgi īstenotu Stabilitātes un izaugsmes paktu un, jo īpaši, lai ievērotu vidēja termiņa prasības attiecībā uz budžeta stāvokli, kam jābūt tuvu līdzsvaram vai ar pārpalikumu, par ko visas dalībvalstis ir uzņēmušās saistības, kā arī pieņemtu budžeta labojumus, ko tās uzskata par atbilstošu stabilitātes un konverģences programmu mērķiem, ja vien tām ir informācija, kas norāda faktiskās vai paredzamās būtiskās atkāpes no vidēja termiņa budžeta mērķa;(3) tā kā Ekonomikas un monetārās savienības (EMS) trešajā posmā dalībvalstīm, saskaņā ar Līguma 104.c pantu, ir skaidrs Līguma mērķis novērst pārmērīgu vispārējā valsts budžeta deficītu; tā kā, atbilstoši 5. pantam Protokolā (Nr. 11) par dažiem Līguma noteikumiem attiecībā uz Lielbritānijas un Ziemeļīrijas Apvienoto Karalisti, 104.c panta 1. punkts neattiecas uz Apvienoto Karalisti, ja vien tā nepāriet uz trešo posmu; tā kā pienākums, saskaņā ar 109.e panta 4. punktu, censties novērst pārmērīgu deficītu turpinās attiekties uz Apvienoto Karalisti;(4) tā kā apņemšanās ievērot vidējā termiņa prasības attiecībā uz budžeta stāvokli, kam jābūt tuvu līdzsvaram vai ar pārpalikumu, ļaus dalībvalstīm tikt galā ar normālām cikliskām svārstībām, ja valsts budžeta deficīts nepārsniedz 3 % no IKP salīdzināmās vērtības;(5) tā kā ir lietderīgi papildināt 103. panta 3. un 4. punkta daudzpusējo uzraudzības procedūru ar iepriekšēja brīdinājuma sistēmu, saskaņā ar kuru Padome laikus brīdinās dalībvalsti par vajadzību veikt labojumus budžetā, lai novērstu pārmērīgu valsts budžeta deficītu;(6) tā kā ar 103. panta 3. un 4. punkta daudzpusējo uzraudzības procedūru būtu turpmāk jāturpina uzraudzīt visu ekonomikas attīstības apjomu katrā dalībvalstī un Kopienā, kā arī ekonomikas politikas atbilstību 103. panta 2. punktā minētajām vispārīgām saimnieciskām nostādnēm; tā kā, lai uzraudzītu šīs norises, ir lietderīgi iesniegt informāciju stabilitātes un konverģences programmu formā;(7) tā kā ir jāattīsta lietderīga pieredze, kas gūta ar konverģences programmām pirmajos divos Ekonomikas un monetārās savienības posmos;(8) tā kā dalībvalstis, kuras pieņem vienoto valūtu, še turpmāk "iesaistītās dalībvalstis", saskaņā ar 109.j pantu būs sasniegušas augsta līmeņa stabilu konverģenci un, jo īpaši, stabilu valsts finansiālo stāvokli; tā kā sakārtota budžeta stāvokļa uzturēšana šajās dalībvalstīs būs vajadzīga, lai atbalstītu cenu stabilitāti un stiprinātu apstākļus stabilai ražošanas un nodarbinātības izaugsmei; tā kā ir vajadzīgs, ka iesaistītās dalībvalstis iesniedz vidēja termiņa programmas, še turpmāk "stabilitātes programmas"; tā kā ir jādefinē šādu programmu pamata saturs;(9) tā kā dalībvalstīm, kas nepieņem vienoto valūtu, še turpmāk "neiesaistītās dalībvalstis", vajadzēs ievērot politiku, kuras mērķis ir augsta līmeņa stabila konverģence; tā kā ir vajadzīgs, ka šīs dalībvalstis iesniedz vidēja termiņa programmas, še turpmāk "konverģences programmas"; tā kā ir jādefinē šādu konverģences programmu pamata saturs;(10) tā kā 1997. gada 16. jūnija Rezolūcijā par valūtas maiņas mehānisma izveidi Ekonomikas un monetārās savienības trešajā posmā Eiropadome izdeva stingras politiskas nostādnes, saskaņā ar kurām valūtas maiņas mehānismu izveido EMS trešajā posmā, še turpmāk "ERM2"; tā kā neiesaistīto dalībvalstu valūtām, kuras pievienojas ERM2, būs centralizēts maiņas kurss vis-à-vis eiro, tādējādi sniedzot atskaites punktu to politikas atbilstības novērtēšanai; tā kā ERM2 arī palīdzēs aizsargāt šīs dalībvalstis un dalībvalstis, kuras pieņem eiro, no nepamatota spiediena ārvalstu valūtas tirgos; tā kā, lai ļautu veikt atbilstīgu uzraudzību Padomē, neiesaistītās dalībvalstis, kuras nepievienojas ERM2, savās konverģences programmās tomēr piekops politiku, kas vērsta uz stabilitāti, tādējādi novēršot īstas valūtas maiņas kursa deformācijas un pārmērīgas nominālā valūtas maiņas kursa svārstības;(11) tā kā ilgstoša ekonomikas pamatrādītāju konverģence ir priekšnoteikums noturīgu valūtas maiņas kursu stabilitātei;(12) tā kā ir jānosaka grafiks stabilitātes programmu un konverģences programmu iesniegšanai un to atjaunināšanai;(13) tā kā atklātības un informētas sabiedrības diskusiju interesēs dalībvalstīm jādara zināmas atklātībai stabilitātes programmas un konverģences programmas;(14) tā kā Padomei, pārbaudot un uzraugot stabilitātes programmas un konverģences programmas un, jo īpaši, vidēja termiņa budžeta mērķus vai mērķtiecīgas korekcijas šī mērķa sasniegšanai, būtu jāņem vērā katras dalībvalsts ekonomikas atbilstīgos cikliskos un strukturālos raksturlielumus;(15) tā kā šajā sakarā īpaša uzmanība būtu jāveltī būtiskām budžeta stāvokļa atšķirībām no budžeta mērķa, kam jābūt tuvu līdzsvaram vai ar pārpalikumu; tā kā Padomei ir lietderīgi brīdināt iepriekš, lai novērstu pārmērīgu valsts budžeta deficītu kādā dalībvalstī; tā kā budžeta pastāvīgas novirzes gadījumā Padomei būtu lietderīgi pastiprināt ieteikumu un darīt to zināmu atklātībai; tā kā neiesaistītajām dalībvalstīm Padome var ieteikt darbības, kas jāveic, lai īstenotu konverģences programmas;(16) tā kā gan konverģences, gan stabilitātes programmas var veicināt 104.c pantā minēto ekonomikas konverģences nosacījumu izpildi,IR PIEŅĒMUSI ŠO REGULU.1. IEDAĻAMĒRĶIS UN DEFINĪCIJAS1. pantsŠī regula paredz noteikumus par stabilitātes programmu un konverģences programmu saturu, iesniegšanu, pārbaudi un uzraudzību kā daļuno Padomes daudzpusējas uzraudzības, lai laikus novērstu pārmērīgu valsts budžeta deficītu un veicinātu ekonomikas politikas uzraudzību un koordināciju.2. pants"Iesaistītās dalībvalstis" šajā regulā ir dalībvalstis, kas saskaņā ar Līgumu ir pieņēmušas vienoto valūtu, bet "neiesaistītās dalībvalstis" ir tās, kas nav pieņēmušas vienoto valūtu.2. IEDAĻASTABILITĀTES PROGRAMMAS3. pants1. Katra iesaistītā dalībvalsts iesniedz Padomei un Komisijai informāciju stabilitātes programmas formā, kas ir vajadzīga regulārai daudzpusējai uzraudzībai saskaņā ar Līguma 103. pantu, kas ir būtisks pamats stabilām cenām un stingrai, stabilai izaugsmei, kas veicina nodarbinātības kāpumu.2. Stabilitātes programmā sniedz šādu informāciju:a) vidēja termiņa mērķus budžeta stāvoklim, kam jābūt tuvu līdzsvaram vai ar pārpalikumu, un valsts budžeta pārpalikuma/deficīta korekcijas šī mērķa sasniegšanai, kā arī paredzēto valsts parāda attiecības virzību;b) galvenos pieņēmumus par paredzēto ekonomikas attīstību un svarīgiem saimnieciskiem rādītājiem, kas ir būtiski, lai realizētu stabilitātes programmu, piemēram, valsts investīciju izdevumus, faktisko iekšzemes kopprodukta (IKP) pieaugumu, nodarbinātību un inflāciju;c) budžeta un citu veikto un/vai ierosināto ekonomikas politikas pasākumu aprakstu, lai sasniegtu programmas mērķus un, galvenā budžeta pasākumu gadījumā, novērtējums to kvantitatīvajai ietekmei uz budžetu;d) analīze par to, kā izmaiņas galvenajās ekonomikas prognozēs ietekmētu budžeta un parāda stāvokli.3. Informācija par valsts budžeta pārpalikuma/deficīta attiecību un parāda attiecību virzību, kā arī par 2. punkta a) un b) apakšpunktā minētajām galvenajām ekonomikas prognozēm ir jāapkopo katru gadu, un tai ir jāaptver vismaz nākamie trīs gadi, kā arī kārtējais un iepriekšējais gads.4. pants1. Stabilitātes programmas iesniedz līdz 1999. gada 1. martam. Pēc tam atjauninātas programmas iesniedz katru gadu. Dalībvalsts, kura pieņem vienoto valūtu vēlāk, iesniedz stabilitātes programmu sešos mēnešos pēc Padomes lēmuma par tās pievienošanos vienotajai valūtai.2. Dalībvalstis dara zināmas atklātībai savas stabilitātes programmas un atjaunotās programmas.5. pants1. Ņemot vērā novērtējumu, ko sniedz Komisija un komiteja, kas izveidota ar Līguma 109.c pantu, Padome, veicot daudzpusējo uzraudzību saskaņā ar 103. pantu, pārbauda, vai vidēja termiņa budžeta mērķi stabilitātes programmā paredz drošības rezervi, lai nodrošinātu, ka tiek novērsts pārmērīgs budžeta deficīts, vai saimnieciskās prognozes programmas pamatā ir reālistiskas un vai veiktie un/vai ierosinātie pasākumi ir pietiekami, lai veiktu mērķtiecīgas korekcijas vidēja termiņa budžeta mērķa sasniegšanai.Padome turpmāk pārbauda, vai stabilitātes programmas saturs veicina ciešāku ekonomikas politikas koordināciju un vai attiecīgās dalībvalsts ekonomikas politika atbilst vispārējām ekonomikas politikas nostādnēm.2. Padome veic 1. punktā minētās stabilitātes programmas pārbaudi, ilgākais, divos mēnešos pēc programmas iesniegšanas. Padome, pēc Komisijas ieteikuma un apspriedusies ar komiteju, kas izveidota saskaņā ar 109.c pantu, sniedz atzinumu par programmu. Ja Padome, saskaņā ar 103. pantu, uzskata, ka programmas mērķi un saturs būtu jāpastiprina, Padome savā atzinumā aicina attiecīgo dalībvalsti pielāgot programmu.3. Atjauninātas stabilitātes programmas pārbauda komiteja, kas izveidota ar 109.c pantu, ņemot vērā Komisijas pārbaudes; Padome vajadzības gadījumā var pārbaudīt arī atjauninātās programmas saskaņā ar šī panta 1. un 2. punktā noteikto procedūru.6. pants1. Padome daudzpusējā uzraudzībā saskaņā ar 103. panta 3. punktu uzrauga arī stabilitātes programmu izpildi, ņemot vērā informāciju, ko sniedz iesaistītās dalībvalstis, un Komisijas un saskaņā ar 109.c pantu izveidotās komitejas pārbaudes, jo īpaši, lai noteiktu faktisko vai paredzamo būtisko budžeta stāvokļa novirzīšanos no vidēja termiņa budžeta mērķa vai korekcijas, kas vērsta uz tā sasniegšanu, kā noteikts valsts budžeta pārpalikuma/deficīta programmā.2. Ja Padome atklāj būtisku budžeta stāvokļa novirzīšanos no vidēja termiņa budžeta mērķa vai korekcijas, kas vērsta uz tā sasniegšanu, tā, lai sniegtu iepriekšēju brīdinājumu un novērstu pārmērīga budžeta deficīta parādīšanos, saskaņā ar 103. panta 4. punktu nosūta ieteikumu attiecīgajai dalībvalstij veikt vajadzīgos korekcijas pasākumus.3. Ja Padome turpmākās pārbaudēs nospriež, ka budžeta stāvokļa novirzīšanās no vidēja termiņa budžeta mērķa vai korekcijas, kas vērsta uz tā sasniegšanu, turpinās vai pasliktinās, Padome, saskaņā ar 103. panta 4. punktu, iesaka attiecīgajai dalībvalstij veikt tūlītējus labošanas pasākumus un, kā noteikts šajā pantā, var darīt zināmu atklātībai savu ieteikumu.3. IEDAĻAKONVERĢENCES PROGRAMMAS7. pants1. Katra neiesaistītā dalībvalsts iesniedz Padomei un Komisijai informāciju konverģences programmas formā, kas ir vajadzīga regulārai daudzpusējai uzraudzībai saskaņā ar 103. pantu, kas sniedz būtisku pamatu stabilām cenām un stingrai, stabilai izaugsmei, kas veicina nodarbinātības kāpumu.2. Konverģences programmā ir šāda informācija, cita starpā, par rādītājiem saistībā ar konverģenci:a) vidēja termiņa mērķi budžeta stāvoklim, kam jābūt līdzsvarā vai ar pārpalikumu, un korekcijas, kas vērstas uz valsts budžeta pārpalikuma/deficīta mērķa sasniegšanu; paredzētā vispārējā valsts parāda attiecības virzība; vidēja termiņa monetārās politikas mērķi; šo mērķu saistība ar cenu un valūtas maiņas kursa stabilitāti;b) galvenie pieņēmumi par paredzēto ekonomikas attīstību un svarīgiem saimnieciskiem rādītājiem, kas ir būtiski, lai realizētu konverģences programmu, piemēram, valsts investīciju izdevumus, faktisko IKP pieaugumu, nodarbinātību un inflāciju;c) budžeta un citu veikto un/vai ierosināto ekonomikas politikas pasākumu apraksts, lai sasniegtu programmas mērķus, un galvenā budžeta pasākumu gadījumā, novērtējums to kvantitatīvajai ietekmei uz budžetu;d) analīze par to, kā izmaiņas galvenajās ekonomikas prognozēs ietekmētu budžeta un parāda stāvokli.3. Informācija par valsts budžeta pārpalikuma/deficīta attiecību, parāda attiecību virzību, kā arī 2. punkta a) un b) apakšpunktā minētās galvenās ekonomikas prognozes ir jāapkopo katru gadu, un tai ir jāaptver vismaz nākamie trīs gadi, kā arī kārtējais un iepriekšējais gads.8. pants1. Konverģences programmas iesniedz līdz 1999. gada 1. martam. Pēc tam atjauninātas programmas iesniedz katru gadu.2. Dalībvalstis dara zināmas atklātībai savas konverģences programmas un atjauninātās programmas.9. pants1. Ņemot vērā novērtējumu, ko sniedz Komisija un komiteja, kas izveidota ar Līguma 109.c pantu, Padome, veicot daudzpusējo uzraudzību saskaņā ar 103. pantu, pārbauda, vai vidēja termiņa budžeta mērķi konverģences programmā paredz drošības rezervi, lai nodrošinātu, ka tiek novērsts pārmērīgs budžeta deficīts, vai saimnieciskās prognozes, kas ir programmas pamatā, ir reālistiskas un vai veiktie un/vai ierosinātie pasākumi ir pietiekami, lai veiktu mērķtiecīgas korekcijas vidēja termiņa mērķa sasniegšanai un stabilas konverģences sasniegšanai.Padome turpmāk pārbauda, vai konverģences programmas saturs veicina ciešāku ekonomikas politikas koordināciju un vai attiecīgās dalībvalsts ekonomikas politika atbilst vispārējām ekonomikas politikas nostādnēm.2. Padome veic 1. punktā minētās konverģences programmas pārbaudi, ilgākais, divu mēnešu laikā pēc programmas iesniegšanas. Padome pēc Komisijas ieteikuma un apspriedusies ar komiteju, kas izveidota saskaņā ar 109.c pantu, sniedz atzinumu par programmu. Ja Padome saskaņā ar 103. pantu uzskata, ka programmas mērķi un saturs būtu jāpastiprina, Padome savā atzinumā aicina attiecīgo dalībvalsti pielāgot programmu.3. Atjauninātas konverģences programmas pārbauda komiteja, kas izveidota saskaņā ar 109.c pantu, ņemot vērā Komisijas novērtējumu. Padome vajadzības gadījumā var pārbaudīt arī atjauninātās programmas saskaņā ar šī panta 1. un 2. punktā noteikto procedūru.10. pants1. Padome daudzpusējā uzraudzībā saskaņā ar 103. panta 3. punktu uzrauga arī konverģences programmu izpildi, ņemot vērā informāciju, ko sniedz neiesaistītās dalībvalstis saskaņā ar šīs Regulas 7. panta 2. punkta a) apakšpunktu, un Komisijas un ar Līguma 109.c pantu izveidotās komitejas pārbaudes, jo īpaši, lai noteiktu faktisko vai paredzamo būtisko budžeta stāvokļa novirzīšanos no vidēja termiņa budžeta mērķa vai no tā sasniegšanai vērstas korekcijas, kā noteikts valsts budžeta pārpalikuma/deficīta programmā.Turklāt, Padome uzrauga neiesaistīto dalībvalstu ekonomikas politiku, ņemot vērā konverģences programmas mērķus, lai nodrošinātu, ka to politika ir virzīta uz stabilitāti, un tādējādi novērstu faktiskas valūtas maiņas kursa deformācijas un pārmērīgas nominālā valūtas kursa svārstības.2. Ja Padome atklāj būtisku budžeta stāvokļa novirzīšanos no vidēja termiņa budžeta mērķa vai no korekcijas, kas vērsta uz tā sasniegšanu, tā, lai sniegtu iepriekšēju brīdinājumu un lai novērstu pārmērīga budžeta deficīta parādīšanos, saskaņā ar 103. panta 4. punktu nosūta ieteikumu attiecīgajai dalībvalstij veikt vajadzīgos korekcijas pasākumus.3. Ja Padome turpmākās pārbaudēs nospriež, ka budžeta stāvokļa novirzīšanās no vidēja termiņa budžeta mērķa vai no korekcijas, kas vērsta uz tā sasniegšanu, turpinās vai pasliktinās, Padome, saskaņā ar 103. panta 4. punktu, iesaka attiecīgajai dalībvalstij veikt tūlītējus labošanas pasākumus un, kā noteikts šajā pantā, var darīt zināmu atklātībai savu ieteikumu.4. IEDAĻAVISPĀRĪGI NOTEIKUMI11. pantsŠajā regulā aprakstītajā daudzpusējā uzraudzībā Padome veic arī vispārēju pārbaudi, kā aprakstīts 103. panta 3. punktā.12. pantsSaskaņā ar 103. panta 4. punkta otro apakšpunktu Padomes un Komisijas priekšsēdētājs savā ziņojumā Eiropas Parlamentam iekļauj daudzpusējās uzraudzības rezultātus, kas veikta saskaņā ar šo regulu.13. pantsŠī regula stājas spēkā 1998. gada 1. jūlijā.Šī regula uzliek saistības kopumā un ir tieši piemērojama visās dalībvalstīs.Briselē, 1997. gada 7. jūlijāPadomes vārdā —priekšsēdētājsJ.-C. Juncker[1] OV C 368, 6.12.1996., 9. lpp.[2] Eiropas Parlamenta 1996. gada 28. novembra atzinums (OV C 380, 16.12.1996., 28. lpp.), Padomes 1997. gada 14. aprīļa kopējā nostāja (OV C 146, 30.5.1997., 26. lpp.) un Eiropas Parlamenta 1997. gada 29. maija lēmums (OV C 182, 16.6.1997.).[3] OV L 209, 2.8.1997., 6. lpp.[4] OV C 236, 2.8.1997., 1. lpp.--------------------------------------------------

Summary:
Budžeta politikas uzraudzība
Budžeta politikas uzraudzība
KOPSAVILKUMS:
Regula (EK) Nr. 1466/97 — budžeta stāvokļa uzraudzības un ekonomikas politikas uzraudzības un koordinācijas stiprināšana
KĀDS IR ŠĪS REGULAS MĒRĶIS?
Ar to ievieš Stabilitātes un izaugsmes pakta preventīvo daļu. Tie ir preventīvi pasākumi, kas izveidoti, lai nodrošinātu sekmīgai Eiropas Savienības (ES) darbībai nepieciešamo budžeta disciplīnu.
Tā attiecas ne vien uz tām ES valstīm, kuras ir pieņēmušas vienoto valūtu, bet arī uz vēl neiesaistītajām valstīm.
SVARĪGĀKIE ASPEKTI
Regulas mērķis ir preventīvi uzraudzīt un koordinēt ES valstu budžeta politiku, lai nodrošinātu budžeta disciplīnu ES teritorijā.
Šajā nolūkā tajā ir noteikts, ka katra gada sākumā Eiropas pusgada ietvaros ES valstīm ir jāpalīdz ieviest dzīvotspējīgu budžeta politiku. ES valstis Eiropas Komisijai iesniedz stabilitātes programmas (eurozonas valstis) un konverģences programmas (valstis, kas nav eurozonā), kurās tās nosaka vidēja termiņa budžeta mērķus. Komisija šīs programmas izvērtē, savukārt Padome izstrādā konkrētus katrai valstij adresētus ieteikumus.
Eiropas ekonomikas politikas koordinēšanas pusgads
Eiropas pusgads ir sešus mēnešus ilgs laikposms, kurā tiek pārbaudīta ES valstu budžeta politika.
Pusgada sākumā Padome nosaka galvenās ekonomikas problēmas ES un sniedz ES valstīm stratēģiskas politikas pamatnostādnes, kas tām jāievēro.
ES valstis pēc tam, pamatojoties uz šīm pamatnostādnēm, izstrādā:
stabilitātes vai konverģences programmas saskaņā ar šo regulu;
valsts reformu programmas atbilstoši ekonomikas politikas vispārējām pamatnostādnēm un nodarbinātības politikas pamatnostādnēm.
Eiropas pusgada beigās un pēc programmu novērtēšanas Padome nosūta ieteikumus katrai ES valstij. Pamatojoties uz Komisijas novērtējumu, Padome sniedz savu atzinumu vēl pirms tam, kad ES valstis izstrādā savu galīgo budžetu nākamajam gadam.
Vidēja termiņa budžeta mērķi
Katrai ES valstij ir noteikts vidēja termiņa deficīta mērķis budžeta stāvoklim, kas izteikts strukturālā izteiksmē. Šie mērķi dažādās ES valstīs atšķiras: tie ir stingrāki, ja parāda līmenis un ar sabiedrības novecošanu saistīto izmaksu aplēses ir augstākas.
ES valstīm, kuras ir pieņēmušas euro, un valstīm, kuras ir iesaistītas valūtas kursa mehānismā (VKM II), šis mērķis ir noteikts robežās starp -1 % no IKP un budžeta atlikumu vai pārpalikumu.
Mērķus var pārskatīt būtisku strukturālu reformu īstenošanas laikā vai arī reizi trīs gados, kad tiek publicētas prognozes, kas ļauj atjaunināt ar sabiedrības novecošanu saistīto izmaksu aplēses.
Daudzpusējā uzraudzība: stabilitātes un konverģences programmas
Stabilitātes un konverģences programmas kalpo par pamatu daudzpusējās uzraudzības veikšanai no ES Padomes puses. Šāda veida uzraudzībai, kas paredzēta Līguma par ES darbību 121. pantā, jau agrīnā posmā būtu jānovērš pārmērīga valsts budžeta deficīta rašanās un jāsekmē ekonomikas politikas koordinēšana.
Katrai ES valstij ir jāiesniedz ES Padomei un Komisijai stabilitātes programma (eurozonas valstis) vai konverģences programma (valstis, kas nav eurozonā).
Stabilitātes vai konverģences programmās ir jāiekļauj šāda informācija:
vidēja termiņa budžeta mērķis un plānotās korekcijas šī mērķa sasniegšanai;
valsts budžeta bilance procentos no IKP, paredzētā valsts parāda attiecības virzība, plānotais valsts izdevumu pieaugums un ieņēmumu pieaugums nemainīgas politikas apstākļos, kā arī kvantitatīvie diskrecionārie ieņēmumu pasākumi;
informācija par ar sabiedrības novecošanu saistīto izmaksu aplēsēm un citām iespējamām izmaksām (piemēram, valsts garantijām), kas var būtiski ietekmēt budžeta situāciju;
informācija par programmu atbilstību ekonomikas politikas vispārējām pamatnostādnēm un valsts reformu programmām;
galvenie pieņēmumi par paredzēto ekonomikas attīstību, kas var ietekmēt stabilitātes un konverģences programmu realizāciju (izaugsme, nodarbinātība, inflācija un citi svarīgi mainīgie lielumi);
budžeta un citu veikto vai plānoto ekonomikas politikas pasākumu novērtējums un detalizēta analīze, lai sasniegtu programmas mērķus;
analīze par to, kā izmaiņas galvenajās ekonomikas prognozēs ietekmētu budžeta un parāda stāvokli;
attiecīgā gadījumā — iemesli, kāpēc notikusi novirzīšanās no plānotajām korekcijām, kas nepieciešamas vidēja termiņa budžeta mērķa sasniegšanai.
Papildus tam konverģences programmās ir jānorāda šo mērķu saistība ar cenu un valūtas maiņas kursa stabilitāti, kā arī vidēja termiņa monetārās politikas mērķi.
Stabilitātes un konverģences programmu pārbaudīšana
Pamatojoties uz Komisijas un Ekonomikas un finanšu komitejas novērtējumiem, Padome pārbauda vidēja termiņa budžeta mērķus, kurus valstis noteikušas savās programmās. Tā jo īpaši pārbauda:
vai mērķa pamatā ir reālistiskas saimnieciskās prognozes;
vai veiktie un plānotie pasākumi ir pietiekami mērķa sasniegšanai;
vai plānoto korekciju novērtējums liecina, ka attiecīgā valsts gadu no gada cenšas uzlabot savu (cikliski koriģēto) budžeta bilanci;
vai attiecīgās valsts budžeta izdevumu ikgadējais pieaugums nav pārmērīgi liels, t. i., vai tas vidējā termiņā nepārsniedz noteikto likmi.
Novērtējuma veikšanas laikā Padome ņem vērā būtisku strukturālo reformu, jo īpaši pensiju sistēmas reformu, īstenošanu.
Padome programmu pārbauda trīs mēnešu laikā pēc tās iesniegšanas. Pēc Komisijas ieteikuma saņemšanas un pēc apspriešanās ar Ekonomikas un finanšu komiteju Padome sniedz atzinumu par programmu. Ja Padome uzskata, ka programmas mērķi un saturs būtu jāpastiprina, tā var aicināt attiecīgo valsti koriģēt programmu.
Pārmērīga deficīta novēršana: agrīnās brīdināšanas mehānisms
Daudzpusējās uzraudzības ietvaros Padome uzrauga stabilitātes un konverģences programmu īstenošanu, pamatojoties uz ES valstu sniegto informāciju un Komisijas un Ekonomikas un finanšu komitejas veiktajiem novērtējumiem.
Tātad, ja Komisija atklāj būtisku novirzīšanos no vidēja termiņa budžeta mērķa vai plānotajām korekcijām, kas vērstas uz tā sasniegšanu, tā sniedz ieteikumus attiecīgajai valstij, lai novērstu pārmērīgu deficītu (agrīnās brīdināšanas mehānisms, Līguma par ES darbību 121. panta 4. punkts).
Turklāt Padomē pieņemtos ieteikumus var darīt zināmus atklātībai.
Eiropas Komisijas norādījumi
Komisija 2015. gadā savā paziņojumā norādīja, kā tā plāno piemērot Stabilitātes un izaugsmes pakta noteikumus saiknes stiprināšanai starp strukturālajām reformām, investīcijām un fiskālo atbildību, lai sekmētu darbavietu izveidi un izaugsmi Eiropas Savienībā.
Šiem norādījumiem ir trīs galvenie mērķi:
sekmēt strukturālo reformu efektīvu īstenošanu;
sekmēt investīcijas, jo īpaši nolūkā izveidot jaunu Eiropas Stratēģisko investīciju fondu, kas ir Komisijas ierosinātā Investīciju plāna Eiropai centrālais elements;
labāk atspoguļot ekonomisko situāciju katrā ES valstī.
KOPŠ KURA LAIKA REGULA IR PIEMĒROJAMA?
              
Tā ir piemērojama kopš 1998. gada 1. jūlija.
KONTEKSTS
Saskaņā ar Stabilitātes un izaugsmes pakta noteikumiem ES valstīm ir jāīsteno dzīvotspējīga budžeta politika, lai izvairītos no pārmērīga deficīta, kas var apdraudēt ekonomisko un finanšu stabilitāti ES.
2011. gadā Stabilitātes un izaugsmes paktā tika veiktas plašas reformas. Jaunie pieņemtie pasākumi ir būtisks solis uz priekšu budžeta disciplīnas garantēšanā, ES ekonomikas stabilitātes sekmēšanā un jaunas krīzes novēršanā.
Stabilitātes un izaugsmes paktā tagad ietilpst seši leģislatīvie akti (kas pazīstami ar nosaukumu “sešu tiesību aktu kopums”), kuri stājās spēkā 2011. gada 13. decembrī, un divi papildu akti (“divu tiesību aktu kopums”), kuri stājās spēkā 2013. gada 30. maijā:
Regula (ES) Nr. 1173/2011 par efektīvu budžeta uzraudzības īstenošanu eurozonā;
Regula (ES) Nr. 1174/2011 par izpildes pasākumiem pārmērīgas makroekonomiskās nelīdzsvarotības koriģēšanai eurozonā;
Regula (ES) Nr. 1175/2011, ar kuru groza šo regulu par budžeta stāvokļa uzraudzības procedūrām;
Regula (ES) Nr. 1176/2011 par to, kā novērst un koriģēt makroekonomisko nelīdzsvarotību;
Regula (ES) Nr. 1177/2011, ar kuru groza pārmērīga budžeta deficīta novēršanas procedūru;
Direktīva 2011/85/ES par prasībām dalībvalstu budžeta struktūrām;
Regula (ES) Nr. 472/2013 par to eurozonas valstu ekonomikas un budžeta uzraudzību, kurās ir vai kurām draud nopietnas finanšu stabilitātes grūtības;
Regula (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas valstīs.
Plašāka informācija:
“Stabilitātes un izaugsmes pakts” (Eiropas Komisija).
PAMATDOKUMENTS
            
Padomes Regula (EK) Nr. 1466/97 (1997. gada 7. jūlijs) par budžeta stāvokļa uzraudzības un ekonomikas politikas uzraudzības un koordinācijas stiprināšanu (OV L 209, 2.8.1997., 1.–5. lpp.)
Regulas (EK) Nr. 1466/97 turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
SAISTĪTIE DOKUMENTI
            
Eiropas Parlamenta un Padomes Regula (ES) Nr. 1173/2011 (2011. gada 16. novembris) par efektīvu budžeta uzraudzības īstenošanu eurozonā (OV L 306, 23.11.2011., 1.–7. lpp.)
Eiropas Parlamenta un Padomes Regula (ES) Nr. 1174/2011 (2011. gada 16. novembris) par izpildes pasākumiem pārmērīgas makroekonomiskās nelīdzsvarotības koriģēšanai eurozonā (OV L 306, 23.11.2011., 8.–11. lpp.)
Eiropas Parlamenta un Padomes Regula (ES) Nr. 1176/2011 (2011. gada 16. novembris) par to, kā novērst un koriģēt makroekonomisko nelīdzsvarotību (OV L 306, 23.11.2011., 25.–32. lpp.)
Padomes Regula (ES) Nr. 1177/2011 (2011. gada 8. novembris), ar kuru groza Regulu (EK) Nr. 1467/97 par to, kā paātrināt un precizēt pārmērīga budžeta deficīta novēršanas procedūras īstenošanu (OV L 306, 23.11.2011., 33.–40. lpp.)
Padomes Direktīva 2011/85/ES (2011. gada 8. novembris) par prasībām dalībvalstu budžeta struktūrām (OV L 306, 23.11.2011., 41.–47. lpp.)
Eiropas Parlamenta un Padomes Regula (ES) Nr. 472/2013 (2013. gada 21. maijs) par to eurozonas dalībvalstu ekonomiskās un budžeta uzraudzības pastiprināšanu, kurās ir vai kurām draud nopietnas finanšu stabilitātes grūtības (OV L 140, 27.5.2013., 1.–10. lpp.)
Eiropas Parlamenta un Padomes Regula (ES) Nr. 473/2013 (2013. gada 21. maijs) par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (OV L 140, 27.5.2013., 11.–23. lpp.)
Komisijas paziņojums Eiropas Parlamentam, Padomei, Eiropas Centrālajai bankai, Eiropas Ekonomikas un sociālo lietu komitejai, Reģionu komitejai un Eiropas Investīciju bankai. Elastīguma vislabākā izmantošana saskaņā ar Stabilitātes un izaugsmes pakta esošajiem noteikumiem (COM(2015) 12 final, 13.1.2015.)
Pēdējo reizi atjaunots: 18.04.2017